Vispārīgā datu aizsardzības regula jeb VDAR
aizsargā mūsu personas datus.
Tā regulē to, kā uzņēmumi
un organizācijas visā Eiropas Ekonomikas zonā apstrādā personas datus.
Bet kā Datu regula darbojas attiecībā uz maziem un vidējiem uzņēmumiem jeb MVU?
Vai jūs apstrādājat savu darbinieku, klientu un biznesa partneru personas datus?
Vai jūs zināt, kas ir nepieciešams, lai ievērotu VDAR prasības?
Lai jums palīdzētu, Eiropas Datu aizsardzības kolēģija
ir izstrādājusi datu aizsardzības rokasgrāmatu mazajiem uzņēmumiem.
Tā palīdzēs jums orientēties VDAR
un saprast, kādi ir jūsu pienākumi attiecībā uz personas datu aizsardzību.
No datu aizsardzības pamatiem līdz datu subjektu tiesībām, kā arī daudzas citas sarežģītākas tēmas-
katra sadaļa datu aizsardzības rokasgrāmatā mazajiem uzņēmumiem atklāj dažādus VDAR aspektus.
Rokasgrāmata mazajiem uzņēmumiem izskaidro tiesību aktu galvenos elementus ar videomateriālu,
praktisku piemēru un infografiku palīdzību.
VDAR ievērošana ir juridisks pienākums.
Tā var palīdzēt arī jūsu biznesam.
Glabājot personas datus drošībā,
jūsu uzņēmumam ir mazāk iespēju kļūt par krāpšanas vai kibernoziedzības upuri.
Tāpēc VDAR ievērošana var palīdzēt vairot uzticēšanos jūsu zīmolam un ietaupīt jums laiku un naudu.
Datu aizsardzības rokasgrāmata mazajiem uzņēmumiem ir radīta, lai palīdzētu jums
un nodrošinātu jūs ar nepieciešamo informāciju par to, kā piemērot VDAR prasības jūsu uzņēmumā.